În sezonul 2010–2011, Gherman a câștigat medalia de aur pe echipe la Campionatul European de la Sheffield și la Campionatul Mondial Militar de la Rio de Janeiro. În august s-a căsătorit cu Dragoș Gherman, al cărui nume îl poartă în competiții. La Campionatul Mondial de la Catania, România a întâlnit China în finală. După ce Brânză s-a accidentat la mâna, Gherman a tras împotriva lui Li Na în ultimul releu și a reușit tușa decisivă, aducând României al doilea aur consecutiv. Ea însăși a contribuit mai mult de jumătate din tușele României. Datorită rezultatelor de cupă mondială obținute la Budapesta, Havana și Rio de Janeiro, s-a urcat pe locul 6 clasamentului mondial.